Micheline Ostermeyer

Micheline Ostermeyer (23. joulukuuta 1922 Rang-du-Fliers – 17. lokakuuta 2001 Bois-Guillaume) oli ranskalainen yleisurheilija ja olympiavoittaja.

Micheline Ostermeyer muutti nuorena perheensä mukana Tunisiaan mutta lähetettiin takaisin Ranskaan opiskelemaan pianonsoittoa. Toisen maailmansodan puhjettua hän muutti takaisin Tunisiaan, jossa hän kilpaili koripallossa ja yleisurheilussa.

Sodan jälkeen Ostermeyer saavutti kuulantyönnössä hopeaa vuoden 1946 EM-kisoissa. Hän valmistui kolme kuukautta ennen Lontoon olympialaisia 1948 pianistiksi. Lontoon kisoissa hän voitti kultaa kuulantyönnössä tuloksella 13,75 ja kiekonheitossa tuloksella 41,92 sekä pronssia korkeushypyssä. Hän lopetti urheilu-uransa vuoden 1950 EM-kisoihin, jossa hän voitti kaksi mitalia (pronssia 80 metrin aitajuoksussa ja kuulantyönnössä). Kilpailu-uransa jälkeen hän työskenteli konserttipianistina.

Ostermeyer voitti Ranskan mestaruuden kuulantyönnössä kuusi kertaa vuosina 1945–1951, viisiottelussa kahdesti vuosina 1948–1950 sekä korkeushypyssä vuonna 1947, 60 metrin juoksussa vuonna 1948, 80 metrin aitajuoksussa vuonna 1950 ja kiekonheitossa vuonna 1950. Hän paransi Ranskan ennätystä kuulantyönnössä kymmenen kertaa vuosina 1944–1948, kiekonheitossa neljä kertaa 1948–1950 sekä korkeushypyssä kerran vuonna 1946. Hänen kiekonheittoennätyksensä rikkoi Pierrette Boutin vuonna 1960 ja kuulantyöntöennätyksensä Bernadette Burger vuonna 1962.

Henkilökohtaiset ennätykset

 Kiekonheitto: 44,40 m (1950)
 Kuulantyöntö: 13,79 m (1948)
 Korkeushyppy: 161 cm (1946)
 Pituushyppy: 552 cm (1950)
 80 metrin aitajuoksu: 11,5 s (1950)
 100 metrin juoksu: 12,3 s (1950)
 Viisiottelu: 4437 p (1950)

Lähteet

Viitteet

Aiheesta muualla 
 

Ranskalaiset kiekonheittäjät
Ranskalaiset korkeushyppääjät
Ranskalaiset kuulantyöntäjät
Ranskalaiset pika-aitajuoksijat
Ranskalaiset yleisurheilun moniottelijat
Ranskalaiset olympiavoittajat
Vuonna 1922 syntyneet
Vuonna 2001 kuolleet